આવી પ્રશંસા સ્વાભાવિકપણે થઈ રહી હતી. વાસ્તવમાં ઘર ખૂબ જ સુંદર બન્યું હતું. બહારથી નયનરમ્ય સજાવટ સાથે અંદરથી તમામ સુખ-સગવડોથી મઢેલું એ જાણે નવોઢાની માફક સજ્જ થયું હતું. વાતચીતમાં અભિનંદનના ઉદ્ગારો પડઘાતા હતા. સૌ કોઈના ચહેરા પ્રસન્નતાસભર દેખાતા હતા. ઘર એ મનુષ્ય માત્રને માટેનું એક સ્વપ્ન હોય છે. માણસની જિંદગીનું લક્ષ્યબિંદુ, આજીવિકાની સાથે સાથે એક સુંદર ઘરના માલિક બનવાનું હોય છે. મનુષ્ય માત્રની એ એષણા હોય છે જે એક કવિની પંક્તિમાં આ રીતે પ્રગટ થઈ છેઃ